દક્ષિણ આફ્રિકાની મહિલા ક્રિકેટની ટીમની કેપ્ટન ડેન વૈન નિકેર્કે પોતાની ટીમની જ ખેલાડી મૈરીજાના કૈપ સાથે લગ્ન કરી લીધાં છે. મૈરીજાના દક્ષિણ આફ્રિકાની ટીમમાં ફાસ્ટ બોલર અને ઓલરાઉન્ડર તરીકે રમી રહી છે, જ્યારે ૨૫ વર્ષની વૈન નિકેર્ક સ્પિનર છે અને ઓલરાઉન્ડર તરીકે જાણીતી છે. બંને મહિલા કિક્રેટર્સે શનિવારે લગ્ન કર્યાં બાદ સોશ્યલ મીડિયા પર પોતાના ચાહકોને જણાવ્યું હતું કે,‘આઈ ડૂ' ઓન સટર્ડે !' દક્ષિણ આફ્રિકાની આ બંને સ્ટાર મહિલા ક્રિકેટર્સ આંતરરાષ્ટ્રીય ક્રિકેટ સિવાય બિગ બેશ ક્રિકેટમાં પણ એક સાથે જ રમે છે. લગ્ન પછી કૈપે ઈન્સ્ટાગ્રામ એકાઉન્ટ પર પોતાના લગ્નની તસવીર પોસ્ટ કરી હતી. હાલમાં બંને ખેલાડી દક્ષિણ આફ્રિકાની ટીમ સાથે બ્રિટનના પ્રવાસે ગઈ હતી.